Nog Kultuur | coetzeeblog
16 Sondag Okt 2016
Posted by coetzee2014 in Mense, paraguay
Potjiekos, braai, droëwors, biltong, daardie, is bestanddele van ons kultuur. Potjiekos, het later bygekom. In my jongdae, was daar nog nie so iets nie. Dalk, gaan ek slae kry, maar ek het ´n vermoede, dat dit maar net ´n verskoning was, vir die mans om bietjie langer, die glas in die hand te he. Potjiekos, moet mos laaank en stadig prut, maar hierdie is mos nou nie waaroor dit gaan nie. Die kultuur van hier, is wat die tema is.
Dubbel vanne, dit is baie belangrik. Weet nie of dit ´n katolieke of Spaanse gebruik is nie. Dink maar aan die Spaanse tennisspeler, Arantxa Sánchez Vicario. Die laaste van, is die van die ma en sou die vrou trou, verval dit en word vervang met die man se van met de voor die van. Om twee vanne te he, is ´n ongesproke trots. As jy net een sou he, is dit die ma se van en weet sy , natuurlik jy ook nie, wie jou pa is nie en dít, is ´n teer saak, maar almal aanvaar dit so.
Nog ´n verskynsel, wat vir ons, vreemd is, is die vyftiende verjaarsdag van meisies, wat gelykstaande is aan ons een en twintigste verjaarsdag. Is verstommend, die bedrae, wat hulle, die ouers, spandeer, dompel hul self in die skuld, om so ´n glansryke geleentheid moontlik te maak. Hieroor, het ek ook al geskryf. Net so ontaard, die eerste verjaarsdag van kinders, in uitspattige geleenthede, waar die hoofrolspeler niks van weet nie, springkastele, disneylandtonele en al wat ´n lekkerny is vir die gaste, ´n groot "brag", sou die ou oom gesê het. Ek klink nou soos ´n suur, vrekkerige oupa, wat nie vermorsing duld nie. Sosiale geleenthede, soos hierdie, begin ook gewoonlik, heelwat, na nege, saans. Skynbaar, maak die uitgenooides, ´n vinnige slapie, voor hulle dit bywoon. Terloop, is die een en twintigste in SA, nog baie belangrik?
Kleredrag: Byna 23 jaar gelede, was dit snaaks vir mans om kortbroek te dra. Met tekkies, was dit aanvaarbaar, maar met "bobby socks", was vir hulle baie ongewoon. Nou hoekom dra julle nie kortbroek nie? O, nee, wat van die muskiete? Steek die muskiete nie die meisietjies, met die kort-kort rokkies nie? Dan kyk hy anderkant toe en die gesprek hou daar op. Net ´n kultuurding, mans moet langbroek dra, al het hy plakkies of skoene sonder kouse aan. Die gewoonte, is baie vinnig aan die verander, wat ´n goeie ding is, veral in hierdie klimaat.
Ou mense, word hier nog meesal, deur hulle kinders versorg. Die gebrek, aan goeie pensioen, het dit genoodsaak. Deesdae, raak pensioenplanne baie algemeen, hier en daar begin ouetehuise posvat, waar die inwoners, self betaal. Dit is, as die kinders, nie daarvoor kans sien nie. By hospitale is daar voorsiening, eintlik, word dit verwag, vir ´n vriend of familielid, om behulpsaam te wees met die normale pligte by die verpleging van ´n pasiënt. Volgens my mening, ´n goeie reëling, wat die koste van hospitalisasie, minder maak, want minder personeel hoef aangehou te word. ´n Paar Suid-Afrikaners is besig om hulle merk, in die mediesewêreld, hier te maak.
Is korrupsie of om korrup te wees, kultuur? Dit het ons hier beleef, moet darem by sê, dat daar ´n groot poging aangewend word, om dit hok te slaan. Sommige mense, kon wel, hier ´n les of twee kom leer het.
Kos, eet hulle nie maklik, wat op ander maniere berei word nie. Nee, dit is nie waar nie, as ons dit maak, sal hulle dit eet en vra en uitwys, dat dit vreemd is. Koljander, wat deel van ons boerewors resepte is, is vir hulle baie vreemd. Een van die voorbeelde, maar dan dink ek ook maar aan van ons mense, wat langtand aan van hulle geregte eet.
Mañana, mañana (môre, môre) is nie net ´n Afrika ding nie. Afrikatyd, ook nie. Om te reken dat hulle stiptelik sal wees, moenie daarop staatmaak nie, maar dit is ook weer ´n halwe waarheid. Daar is tog, op sekere plekke, soos dokters spreekkamers, waar ek nog nie agtergekom het, dat hulle laat is nie.
Daar is nog heelwat. Hulle liefde vir die vlag, die poppie, wat deel van die Katolieke kultuur is. Elke gemeenskap, stad of dorp, het so 'n heilige, wat op ´n spesifieke dag in die jaar, gedenk word. Hul liefde vir musiek, in elke dorpie of distrik, is daar 3 of 4,kitaare, en of harp. As daar ´n verjaarsdag of ander okkasie is, word hulle genooi om te speel en te sing. Volksdanse, kleurvolle rokke en ´n bottel of kruik op die kop, waarmee gedans word, dit is nou die meisies. Kos, empanadas (halfronde vleispasteitjies) sopa wat nie sop is nie maar ´n mieliegereg. Sokker en asado (braaivleis). Laat ek op hou om te verveel.
Hierdie, is net my persoonlike waarnemings. Dalk, in ander dele van die land, mag dit anders wees. Wat ons vir ons self gesê het, neem wat goed en bruikbaar is, van die plaaslike kultuur, maar probeer om te voorkom, dat die negatiewe van hulle kultuur, nie deel van ons word nie.
Sommige foto´s van Google gesteel.
23 thoughts on "Nog Kultuur"
Oktober 17, 2016 om 1:33 vm
Goeie laaste woorde oor die aanneem van plaaslike kultuur. Tog bly ons almal mense al verskil sommige dinge van mekaar.
Lekker stukkie leesstof gewees. Dankie daarvoor hoor.
Dankie vir die lees. Ja, selfs in dieselfde kultuurgroepe, is daar baie verskil. Dit loop saam met die opvoeding in die ouerhuis. Daarom moet ek seker nie veralgemeen nie.
Oktober 17, 2016 om 8:39 nm
Netso, dit hang regtig van ouers af. Ek sien dit hier ook. Suid Afrikaners hanteer dinge anders. Soengroet bv word nie hier gedoen nie terwyl ons dit doen as ons onder mekaar is.
Oktober 23, 2016 om 7:22 vm
Ek was nooit 'n voorstander van die ewige soenery nie, maar sommige SA tantes, het altyd gedink jy is ongeskik, as jy nie soengroet nie. Kom seker van my ouma af, onthou dat sy ons as kinders, altyd so 'n piksoentjie bo-op die kop gegee het.
Oktober 23, 2016 om 8:05 vm
Ek het gladnie grootgeword met n soenery nie. Toe ek getroud is was my man se familie die joviale soengroet met n stywe druk groeters. My seun doen dit nog steeds!
Oktober 17, 2016 om 5:18 vm
Darem bly ek gebruik my pa se van 😀 alhoewel ek dit gedoen het omdat jy 'n Nel agter elke bos kan uitskop. Ek het ook onlangs gedink aan die sleuteltjie wat ouers vir hulle kinders gegee get op hulle 21ste verjaardag. Die mondigwordings-ouderdom is nou 18 in Suid-Afrika en jy vier dit deur te gaan "vote", hoewel jy 21 moet wees om drank te mag koop. Dis interessant om te leer van vreemde kulture. Trou die meisies daar baie jonk?
Die wat deur die hormone gepla word, trou baie jonk. Nou die dag gehoor van 'n vrou, wat net oor die 30 is en ouma is. Dankie vir die lees.
Oktober 17, 2016 om 5:42 vm
Interessante leestof,Danie!Jy sal nie glo watter bohaai word deesdae met kinders se verjaarsdae gemaak nie,ook die eerste een.Dis ook temas,springkastele,towenaars,ponieritte…klink na 'n tendens van welvaart.Met 21ste word die dam steeds onder die eend uitgeruk.
Ek sien uit na nog.
Ek weet nie altyd of dit met welvaart te doen het nie, maar dit moet betaal word, al neem jy 'n lening by die bank. Meer om by die Jonese te hou. Dankie vir die lees.
Oktober 17, 2016 om 11:45 vm
Ek dink ook so…ai die Jonese darem…as mens net van hulle ontslae kan raak!
Oktober 23, 2016 om 7:35 vm
Ja, daardie Jonese,beinvloed baie van ons se lewens, meesal,nie ten goede nie.
Oktober 17, 2016 om 8:32 vm
Mmm – laat mens dink. Dinge het so verander .
Oktober 17, 2016 om 10:21 vm
Ja, wonder hoe gaan dit oor 10 jaar wees? Dankie vir die lees.
Jy verveel nie, lekker om te lees van ander se kultuur. Ek hou daarvan dat daar nog volksdanse is….. laat my dink aan ons volkspele dae.
Oktober 23, 2016 om 7:32 vm
Jy weet natuurlik, dat volksspele, nooit werklik deel van ons kultuur was nie. Met die herdenking van die Groot Trek, het ou dokter Pellisier, vir die simboliese trek in 1938 die spele spesiaal ontwerp, of wat sou mens dit noem?
Oktober 24, 2016 om 5:57 vm
Nou vertel jy my iets wat ek nie geweet het nie. Altyd gewonder hoekom ons "volksdans" soos mis voor die son verdwyn het. My ma het Volkspelerokke gemaak. As kind was dit vir my die mooiste mooi om al daardie kleur te sien wanneer hulle in die stadsaal dans.
Oktober 26, 2016 om 4:30 nm
Jammer, wonder of daar nog iewers in SA, volkspele gespeel word. Is seker totniet, omdat dit nooit ´n diepgewortelde deel van ons kultuur was nie.
Oktober 17, 2016 om 5:31 nm
En diep in jou hart? … Spyt? Wat sou jy anders gedoen het?
Oktober 23, 2016 om 7:28 vm
Nee, spyt,mwas ek nog nooit nie. Uit 'n boerdery oogpunt, is hierdie deel, seker die beste op aarde. Moes dalk aan die begin, gouer 'n arbeider gekry het om my te help met sekere take. Wou toe mos alles self doen. Sou my ook gouer die taal laat leer het, maar dit is natuurlik nou, maklik om te sê, ek moes so of so gemaak het.
Oktober 22, 2016 om 8:21 vm
Ek is baie bly dat ek jou raakgelees het, met dié dat ek so nuuskierig is oor die res van ons wêreld en hul gebruike. Gaan nou in my hoekie sit, en jou vorige skrywe ook geniet. Una.
Oktober 23, 2016 om 7:15 vm
Oktober 23, 2016 om 7:21 vm
Jou boerdery wêreld is eintlik maar vir my vreemd, coetzee, want ek is ñ stadskind. Maar om dit uit ñ Suid -Afrikaner se mond te hoor, hoe dit dáár gedoen word en jou siening van hul lewenswyses, dit is wat maak dat ek jou blog volg. Lekker dag daar anderkant…of is dit nou nag?
Oktober 23, 2016 om 7:44 vm
Ons is nou, in die somer, 5 uur na SA. Seker omtrent 12 uur na waar jy is. Baie goeie boerderystreek. 'n Suid- Afrikaner, wat op 'n staium hier was, het gesê, dat dit die naaste, vir 'n boer, aan die paradys kan wees. Naruurlik, is hier ook maar slange!